CELEX: 31992R2778
Language: el
Date: 1992-09-21 00:00:00
Title: Κανονισμός (ΕΟΚ) αριθ. 2778/92 του Συμβουλίου της 21ης Σεπτεμβρίου 1992 περί παρατάσεως του προσωρινού δασμού αντιντάμπινγκ που έχει επιβληθεί στις εισαγωγές σιδηροπυριτίου, καταγωγής Πολωνίας και Αιγύπτου

Avis juridique important

|

31992R2778

Κανονισμός (ΕΟΚ) αριθ. 2778/92 του Συμβουλίου της 21ης Σεπτεμβρίου 1992 περί παρατάσεως του προσωρινού δασμού αντιντάμπινγκ που έχει επιβληθεί στις εισαγωγές σιδηροπυριτίου, καταγωγής Πολωνίας και Αιγύπτου  

Επίσημη Εφημερίδα αριθ. L 281 της 25/09/1992 σ. 0001

ΚΑΝΟΝΙΣΜΟΣ (ΕΟΚ) αριθ. 2778/92 ΤΟΥ ΣΥΜΒΟΥΛΙΟΥ  της 21ης Σεπτεμβρίου 1992  περί παρατάσεως του προσωρινού δασμού αντιντάμπινγκ που έχει επιβληθεί στις εισαγωγές σιδηροπυριτίου, καταγωγής Πολωνίας και ΑιγύπτουΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 11,  την πρόταση της Επιτροπής,  Εκτιμώντας:  ότι, με τον κανονισμό (ΕΟΚ) αριθ. 1808/92 (2) η Επιτροπή επέβαλε ιδίως προσωρινό δασμό αντιντάμπινγκ στις εισαγωγές σιδηροπυριτίου, καταγωγής Πολωνίας και Αιγύπτου-  ότι η εξέταση των πραγματικών γεγονότων δεν έχει ακόμη ολοκληρωθεί και ότι η Επιτροπή έχει ενημερώσει τους εξαγωγείς που είναι γνωστό ότι ενδιαφέρονται σχετικά με την πρόθεσή της να προτείνει την παράταση της ισχύος του προσωρινού δασμού αντιντάμπινγκ  για περίοδο δύο μηνών-  ότι οι εξαγωγείς δεν διατύπωσαν αντιρρήσεις,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο προσωρινός δασμός αντιντάμπινγκ που έχει επιβληθεί στις εισαγωγές σιδηροπυριτίου, καταγωγής Πολωνίας και Αιγύπτου, με τον κανονισμό (ΕΟΚ) αριθ. 1808/92, παρατείνεται για περίοδο δύο μηνών. Ο δασμός αυτός παύει να ισχύει αν πριν από τη λήξη  αυτής της περιόδου, το Συμβούλιο θεσπίσει οριστικά μέτρα ή αν περατωθεί η διαδικασία σύμφωνα με το άρθρο 9 του κανονισμού (ΕΟΚ) αριθ. 2423/88.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Σεπτεμβρίου 1992. Για το Συμβούλιο  Ο Πρόεδρος  J. GUMMER   (1) ΕΕ αριθ. L 209 της 2. 8. 1988, σ. 1. (2) ΕΕ αριθ. L 183 της 3. 7. 1992, σ. 8.